stanford-oval/wikipedia huggingface dataset:
אורומיה
חי וצומח

באורומיה נמנו כשמונה מאות סוגי עופות ויותר ממאה מיני חיות בר. בפארק הלאומי הרי באלה ניתן למצוא יונקים נדירים כגון קודו ההרים (Tragelaphus buxtoni, מין של קודו), זאב חבשי וזאב טלוא, כמו גם אוכלוסיות יציבות של קודו משורטט.
בפארק הלאומי אוואש מצויים בין היתר ראמי ביסה, קודו משורטט, קודו זוטר, קודו גמלוני, קרקלים, שנבובים, קופי קולובוס, קופים ירוקים, בבונים, נמרים, צביי סלעים, סוסי יאור, צביי סומרינג, זברות וברדלסים. כמו כן מצויים בפארק זנים רבים של עופות, לרבות כמה מיני עגוריים, עקב חורף, נשרים, ינשופים, ברווזים וגם אווזים הנפוצים בתחומים הביצתיים של הפארק.
מחצבים

אורומיה עשירה במחצבים, ביניהם זהב, פלטינה, ניקל, עופרת, נתרן, אבן גיר, פצלת השדה, חול סיליקה, דולומיט, קאוליניט, גרניט ועוד סוגים שונים של סלעים ומתכות.
מכרות בהם יש זהב מצויים בבאדולה, ולאגה דאמבי (בנפת בוראנה), נאג'ו ועמק נחל בירביר (בוולגה). בביאבדו (בוולגה) קיים מכרה פלטינה. אזורים שבהם ישנם זהב בבוראנה ובמערב ולגה, אבן גיר, גבס ואדמת טיט, טנטלום (בקאנטיצ'ה) מחצבי בנייה (בוואלאגה) וקרמיקה בבוראנה.
כלכלה

הרשות האתיופית לפיקוח הקפה והתה דיווחה שבשנת 2004 ו-2005 115,083 טונות של קפה יוצרו באורומיה, המייצג כ-50.7% מכלל ייצור באתיופיה.
הסוכנות המרכזית לסטטיסטיקה העריכה בשנת 2005 שחקלאים באורומיה היו בעלי סך הכול 17,214,540 בקר (כ-44.4% מכלל הבקר באתיופיה ), 6,905,370 כבשים, 4,849,060 עיזים, 959,710 סוסים, 63,460 חמורים, 278,440 ערודים, 139,830 גמלים, 11,637,070 עופות מכל הסוגים ו-2,513,790 כוורות.
מעל 90% מתושבי אורומיה חיים באזוריים כפריים, וחקלאות היא התעסוקה העיקרית שלהם. היבולים החקלאיים העיקריים כוללים תירס, טף, חיטה, אפונה, שעועית וסוגים שונים של שמנים צמחיים.
דמוגרפיה

אורומיה היא המדינה המאוכלסת ביותר באתיופיה. על פי נתוני הסוכנות המרכזית לסטטיסטיקה לשנת 2007 מונה אורומיה כ-27,158,471 תושבים.
חלוקה מגדרית: כ- 13,249,999 מהאוכלוסייה גברים ו- 13,303,001 נשים. כ-86.7% הם כפריים, ו-13.3% הם עירוניים.
חלוקה אתנית: כ-85% אורומו, 9.1% אמהרים, 1.3% גארגים, 4.6% אחרים.
חלוקה דתית: כ-44.3% מוסלמים, 41.3% נוצרים אתיופים אורתודוקסים, 8.6% נוצרים פרוטסטנטים וכ-4.2% דתות מסורתיות.
חלוקה לשונית: כ-85% מתושבי המחוז דוברים את שפת האורומו הנכתבת כיום באותיות לטיניות. שפה זו היא גם שפת המחוז הרשמית. שפות אחרות המדוברות הם האמהרית כ-11%, גוארגית כ-0.98%, גאדאוגנית כ-0.98% וטיגרנית כ-0.25%.
אורומיה היא המדינה הגדולה בשטחה באתיופיה: שטחה של אורומיה הוא כ-353,632 קמ"ר, המהווה כ-32% משטחה של אתיופיה. הצפיפות הממוצעת במחוז היא כ-75 אנשים לקמ"ר.
מחוזות

אורומיה מורכבת מעשרים מחוזות:
בוראיו
ג'ימה
אדאמה
פינפינה
ארסי
בלה
בורנה
גוג'י
הורו גודרו
ילו אבה בורה
קלם ולגה
מערב הראר
מערב שאווה
מערב ולגה
מזרח הראר
מזרח שאווה
מערב ולגה
צפון שאווה
דרום מערב שאווה
מערב ארסי
ג'ושוע הרדמן

| --- | --- |

ג'ושוע הרדמן משחק את גרגורי גויל (השמאלי)
 לידה:  9 בספטמבר 1987 (בן 37) המפטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  Orleans Park School 
 מספר צאצאים:  1 
 פרופיל ב-IMDb
 
ג'ושוע קולין מ. הרדמן (באנגלית: Joshua Colin M. Herdman; נולד ב-26 במרץ 1987) הוא שחקן אנגלי ואמן אמנויות לחימה משולבות, שנודע בעיקר בזכות משחקו של גרגורי גויל בסדרת סרטי הארי פוטר.
ראשית חייו

הרדמן נולד בהמפטון, לונדון. בנם של השחקן וכדורגלן ליגת הרוגבי המקצועני לשעבר מרטין הרדמן וג'סיקה הרדמן, הצעיר מבין ארבעת האחים. הוא התחנך בבית הספר אורלינס פארק.
קריירה

הרדמן התחיל לשחק כשהיה כבן 7; אביו מצא לו סוכן. בגיל 13 לוהק לתפקיד גרגורי גויל, חברו של דראקו מאלפוי, בסרט הארי פוטר ואבן החכמים משנת 2001. במהלך העשור הבא הוא חזר לגלם את גויל בכל שבעת סרטי ההמשך. במקור נבחן הרדמן לתפקיד דאדלי דרסלי, בן דודו המפונק של הארי, אך את זה תפקיד זה קיבל השחקן הארי מלינג.
הרדמן הופיע בסרט "רובין הוד" משנת 2018, לצד טארון אגרטון, ג'יימי פוקס וג'יימי דורנן.
חיים אישיים

לאחר חמש שנים של תרגול ג'ו ג'וטסו, הרדמן החל את הקריירה שלו ב-MMA. לדבריו, הוא בחר ב-MMA כי הוא אוהב את הספורט. "זה גולמי, מרגש ובלתי צפוי. אני מוצא את זה מעניין יותר מאגרוף אם כי אני מעריך את היופי והאמנות באיגרוף."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | הארי פוטר ואבן החכמים | גרגורי גויל |  |
| 2002 | מכנסי רעם | דיימון |  |
| 2002 | הארי פוטר וחדר הסודות | גרגורי גויל |  |
| 2004 | הארי פוטר והאסיר מאזקבאן | גרגורי גויל |  |
| 2005 | הארי פוטר וגביע האש | גרגורי גויל |  |
| 2007 | הארי פוטר ומסדר עוף החול | גרגורי גויל |  |
| 2009 | הארי פוטר והנסיך חצוי הדם | גרגורי גויל |  |
| 2010 | הארי פוטר ואוצרות המוות - חלק 1 | גרגורי גויל |  |
| 2011 | הארי פוטר ואוצרות המוות - חלק 2 | גרגורי גויל |  |
| 2011 | The Estate Film | סקאנק |  |
| 2012 | Piggy | אנתוני |  |
| 2013 | Common People | סיימון |  |
| 2016 | Sink | ג'ייסון |  |
| 2017 | Giantland | ג'ייסון |  |
| 2018 | רובין הוד | צדיק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003–2005 | UGetMe | בן | תפקיד חוזר, 47 פרקים |
| 2004 | החשבון | דייוויד וילסון | פרק: "221" |
| 2012 | מכשפים נגד חוצנים | סטיב | פרק: "קסם המורדים, חלק 1" |
| 2013 | בקרוב | איטר | פרק: "בורגר ואן אלוף" |
| 2018 | מרצ'לה | אריק דוידסון | 8 פרקים, עונה 2 |
| 2020 | חוות הבית הלבן | קולינס | פרק 1 |
| 2020 | אלכס ריידר | סטן | פרק: "#1.3" |
| 2022 | האיש שנפל מכוכב אחר | טרי | תפקיד אורח |
הערות שוליים

↑  "Muggle lands a wizard part". News Shopper. נבדק ב-19 באוגוסט 2018. {{cite web}}:  (עזרה)
1 2  Early, Chas (27 בפברואר 2018). "Who is Marcella star Josh Herdman? Everything you need to know about the Eric actor" (באנגלית). BT.com. נבדק ב-31 במרץ 2018. {{cite news}}:  (עזרה)
↑  "Harry Potter star Josh Herdman (Gregory Goyle) launches cage fighting career - BBC Newsbeat". 26 באפריל 2016. {{cite web}}:  (עזרה)
| --- | --- |
בקרת זהויות :  LCCN: no2020125189  VIAF: 331160425257268320002   WorldCat (עם VIAF): 331160425257268320002
אוזורגתי

| --- | --- |
סמל אוזורגתיסמל אוזורגתי

 מדינה:  גאורגיה גאורגיה
 מחוז:  גוריה
 נפה:  נפת אוזורגתי
 שפה רשמית:  גאורגית 
 שטח:  22.11 קמ"ר
 גובה:  80 מטרים
 אוכלוסייה:  ‏
  ‑ בעיר:  14,211 (2023)
 קואורדינטות:  41°55′23″N 42°00′18″E﻿ / ﻿41.923027777778°N 42.005027777778°E﻿ / 41.923027777778; 42.005027777778 
 אזור זמן:  UTC +4
 http://ozurgeti.mun.gov.ge/
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור אוזורגתי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור אוזורגתי(למפת גוריה רגילה) לנצ'חותי צ'וחטאורי אורקיאוזורגתי(למפת גוריה מוגדלת) לנצ'חותי צ'וחטאורי אורקיאוזורגתי   tabBackground:;tabBorder:#aaa;defaultTab:0;
 
אוֹזוּרגֶתי (בגאורגית: ოზურგეთი) עיר תעשייתית בנפת אוזורגתי, במחוז גוריה שבגאורגיה. המשמש כמרכז מנהלתי של הנפה. שוכנת על גדות נהר נטנבי, ובּז'וּז'י. היא הוכרזה לעיר בשנת 1840, ואוכלוסייתה מונה 14,785 איש. אוזורגתי היא מקום מושב הבישוף של הדיוקסיה שֵׁמוֹכּמֵדי (שכוללת את כל חבל גוריה).
בשנים 1934–1989 העיר נקראה מחרדזה, על שם המהפכן הגאורגי פיליפה מחרדזה. המפעלים שבה כוללים: מפעל לתה, עבודות פורצלן ועוד. מרכז מחקר מדעי גדול ליבולים סוב-טרופיים שוכן בשכונת אנאסאוּלי בפרוור העיר.
ערים תאומות

אוקראינה הניצ'סקי, אוקראינה
מפורסמים שנולדו בעיר

ויקטור דולידזה
הערות שוליים

1 2  אוכלוסיית העיר לפי שנים:

2008 18,027

2002 18,700
| --- | --- |
בקרת זהויות :  GND: 1046903683  VIAF: 306278033   WorldCat (עם VIAF): 306278033 
ערך זה הוא קצרמרבנושא יישובים בגאורגיה. אתם מוזמנים לתרום לוויקיפדיה ו.
אוריביאדס

אֶוּרִיבִּיאָדֵס בן אֶוּרִיקְלֶיידֵס מספרטה (ביוונית: Ευρυβιάδης) היה המפקד הראשי של צי הברית ההלנית במערכה שניהלו היוונים ב-480-479 לפנה"ס נגד קסרקסס מלך פרס שפלש לארצם. הוא עמד בראש הצי המלחמתי המשותף ליוונים בהתנגשות במימי ארטמיסיון ובקרב סלמיס, הקרב הימי שהכריע את גורל הפלישה כולה לטובתם. למרות שאתונה העמידה את המספר הרב ביותר של אוניות לצי המשותף, נמסר הפיקוד העליון על הצי לידי ספרטה. תמיסטוקלס, שעמד בראש השייטת האתונאית, שהייתה הגדולה ביותר בצי הברית, היה מטבע הדברים בעל השפעה רבה לא רק על ניהול הלחימה בים, אלא על ניהול המערכה כולה.
ערך זה הוא קצרמרבנושא יוון העתיקה ובנושא אישים. אתם מוזמנים לתרום לוויקיפדיה ו.
גדימינאס קירקילאס

גדימינאס קירקילאס
גדימינאס קירקילאס (בליטאית: Gediminas Kirkilas, ‏האזנהקובץ:Gediminas Kirkilas.ogg‏Ⓘ‏ 30 באוגוסט 1951 – 20 באפריל 2024) היה ראש ממשלת ליטא בשנים 2006–2008.
ביוגרפיה

קירקילאס מונה לתפקיד ראש הממשלה על ידי נשיא ליטא לשעבר, ולדאס אדמקוס, והחליף את זיגמנטאס בלסיטיס, שכיהן חודש אחד כראש הממשלה בפועל, החל מיוני 2006.
קירקילאס כיהן כשר ההגנה של ליטא בשנים 2004–2006. הוא כיהן גם כסגן יושב ראש המפלגה הסוציאל-דמוקרטית של ליטא.
ב-27 בנובמבר 2008 החליף אנדריוס קוביליוס את קירקילאס בתפקיד ראש ממשלת ליטא.
קירקילאס נפטר בווילנה ב-20 באפריל 2024.
Woohoo

Woohoo (בעברית: ווהו) הוא סינגל שהוקלט על ידי הזמרת-יוצרת האמריקאית כריסטינה אגילרה, ביחד עם הראפרית הטרינידדית ניקי מינאז', מתוך אלבום האולפן השישי שלה, Bionic. השיר יצא לאור ב-25 במאי 2010, על ידי חברת התקליטים תקליטי RCA, כסינגל השני מתוך האלבום.
השיר הגיע למקום העשירי במצעד השירים של גרמניה.
רקע וכתיבה

השיר נכתב על ידי כריסטינה אגילרה, פולאו דה דון, אסתר דין, קלוד קלי וניקי מינאז' והופק על ידי פולאו דה דון וקלוד קלי. השיר קיבל ביקורות מעורבות לצד ביקורות חיוביות מטעם מבקרי המוזיקה; רובם שיבחו את שירתה של אגילרה ואת קטע הראפ של מינאז'.
פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.
הופעה

כריסטינה אגילרה ביצעה את השיר ביחד עם הלהיט "Not Myself Tonight" בשנת 2010, במהלך טקס פרסי הווידאו-קליפים של MTV. ההופעה זכתה להד תקשורתי, תוך שמבקרי מוזיקה שונים ביקרו אותו, ביניהם ג'יימס מונטגומרי מ-MTV News.
בנוסף לכך, תמר אניטאי מ-MTV Buzzworthy סקרה את ההופעה ואת הביצוע של השיר.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | 79 |  |
|  ארצות הברית | מצעד שירי הדאנס\אלקטרוני | 11 |  |
|  גרמניה | GfK – טופ 100 | 10 |  |
|  הממלכה המאוחדת | מצעד הסינגלים הבריטי | 148 |  |
|  קנדה | קנדה הוט 100 | 46 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 25 במאי 2010 | רדיו שירים עכשוויים קצביים | תקליטי RCA |  |
| בלגיה | 28 במאי 2010 | הורדה דיגיטלית | תקליטי RCA |  |
| ברזיל | 28 במאי 2010 | הורדה דיגיטלית | תקליטי RCA |  |
| פורטוגל | 28 במאי 2010 | הורדה דיגיטלית | תקליטי RCA |  |
| ספרד | 28 במאי 2010 | הורדה דיגיטלית | תקליטי RCA |  |
| שוודיה | 28 במאי 2010 | הורדה דיגיטלית | תקליטי RCA |  |
| נורווגיה | 28 במאי 2010 | הורדה דיגיטלית | תקליטי RCA |  |
| ארצות הברית | 28 במאי 2010 | הורדה דיגיטלית | תקליטי RCA |  |
אודיטוריום פאן-פסיפיק

| --- | --- |

 מידע כללי
 סוג:  אולם רב תכליתי 
 מיקום:  לוס אנג'לס 
 מדינה:  ארצות הברית 
 הקמה ובנייה
 תקופת הבנייה:  ?–1935
 תאריך פתיחה רשמי:  18 במאי 1935 
 אדריכל:  Walter Wurdeman, Welton Becket 
 סגנון אדריכלי:  סטרים ליין 
 קואורדינטות:  34°04′31″N 118°21′15″W﻿ / ﻿34.075278°N 118.354167°W﻿ / 34.075278; -118.354167
  (למפת לוס אנג'לס מוגדלת) אודיטוריום פאן-פסיפיק(למפת לוס אנג'לס רגילה) אודיטוריום פאן-פסיפיק
 
המבנה ב-1970
המבנה עולה באש
אודיטוריום פאן-פסיפיק (באנגלית: Pan-Pacific Auditorium) היה מבנה מודרניסטי בלוס אנג'לס (מחוז פיירפקס). המבנה, שהיה אחת הדוגמאות לארכיטקטורת סטרים ליין בארצות הברית, נחנך ב-1935 כאולם להופעות שונות של מוזיקה, ריקוד וספורט וננטש ב-1972. במשך 17 שנים עמד נטוש ושומם עד שהתכלה בשרפה. המבנה עומד במרכזו של הסרט זאנאדו.
היסטוריה

המבנה הוקם לפי החלטת עיריית לוס אנג'לס להקים מבנים בעלי ארכיטקטורה מודרנית ו"חללית" בעיר, במסגרתה הוקם גם נמל התעופה הבינלאומי של לוס אנג'לס. הוא תוכנן על ידי משרד האדריכלים וורדמן ובקט (Wurdeman and Becket) כמרכז להופעות מוזיקה, עיצוב הפנים נעשה בהשראתו ובייעוצו של המעצב נורמן בל גדס (Norman Bel Geddes). אורך החזית, שהייתה צבועה בירוק ולבן, היה 69 מטרים. במרכז החזית, מעל הכניסה המאסיבית, נבנו ארבעה מגדלים מעוגלים, מעוטרים בפסים מאוזנים בולטים צבועים לבן ומעליהם מתנשאים ארבעה תרנים. מאחורי החזית המרשימה השתרע מבנה פשוט-קווים עשוי ברובו מעץ. שטח האולם היה 9,300 מטר מרובע והוא יכל להכיל עד 6,000 צופים.
ב-18 במאי 1935 נחנך האולם בתערוכה. במשך השנים הוא אירח הופעות שונות כמופעי החלקה על הקרח, קרקסים, מופעי מכוניות והארלם גלובטרוטרס, היווה את אולם הבית של קבוצות ההוקי קרח וכדורסל הגברים של UCLA ו-Los Angeles Monarchs, שימש להתכנסויות מפלגתיות ולתחרויות טניס באולם סגור. באולם התקיימו גם קונצרטי מוזיקה קלאסית (בעיקר עד 1950) ותחרויות בחירת "מלכת היופי הפאן-פסיפית".
ב-1952, חודש לפני היבחרו לנשיא ארצות הברית, נשא דווייט אייזנהאואר נאום באולם בפני 10,000 איש שגדשו אותו מעבר לקיבולתו. ב-1957 הופיע באולם אלביס פרסלי וב-1960 נשא בו סגן הנשיא דאז, ריצ'רד ניקסון נאום לאומה.
עם פתיחת מרכז הכנסים של לוס אנג'לס (Los Angeles Convention Center) נזנח האולם וננטש. במהלך השנים עלו הצעות שונות לטיפול במבנה, שהלך והתפורר. ב-1978 הוכנס לרשימת האתרים לשימור, אך הדבר לא השפיע על מצבו. ב-1980 זכה להתעניינות כאשר "כיכב" כמועדון "זאנאדו" בסרט בשם זה ועלו הצעות להפוך אותו למועדון דיסקו או לזירת גלגיליות. אף הצעה לא הוכיחה כדאיות כלכלית מספקת. בשנות השמונים אף התגוררו במקום חסרי בית. ב-1983 פגעה שרפה בצידו הצפוני של המבנה.
ב-24 במאי 1989 כילתה את המבנה שריפת ענק, שהעשן שהיתמר ממנה נראה למרחקים בכל אזור לוס אנג'לס. כיום נמצא במקום "פארק פאן-פסיפיק" ובו מודל מוקטן של המבנה.
דגם דיסני

באולפני הוליווד של דיסני שבאורלנדו, פלורידה הוקם רק שלושה שבועות לפני השרפה, מודל מדויק, כמעט בגודל טבעי, של המבנה.
לקריאה נוספת

Sam Hall Kaplan, L A Lost & Found: An Architectural History of Los Angeles, Hennessey & Ingalls, 2000 ISBN 978-0940512238
ג'ושוע ויילרשטיין

| --- | --- |
אין תמונה חופשית
 לידה:  6 בנובמבר 1987 (בן 36) רוצ'סטר, ארצות הברית 
 מוקד פעילות:  לוזאן, שווייץ
 מקום לימודים:  הקונסרבטוריון למוזיקה של ניו אינגלנד
 עיסוק:  מנצח, כנר ומנהל אמנותי של התזמורת הקאמרית של לוזאן
 זרם:  מוזיקה קלאסית
 כלי נגינה:  כינור
 פרסים והוקרה:  פרס ראשון בתחרות מנצחים צעירים על שם ניקולאי מלקו, מייסד הסימפונית של רדיו דנמרק
 joshuaweilerstein.com
 
ג'ושוע ויילרשטיין (באנגלית: Joshua Weilerstein‏; נולד ב-6 בנובמבר 1987) הוא מנצח וכנר אמריקאי המכהן כמנהל האומנותי של התזמורת הקאמרית של לוזאן (שווייץ).
ראשית דרכו

ויילרשטיין נולד ברוצ'סטר, ניו-יורק למשפחה יהודית. אביו, דונלד ויילרשטיין הוא הכנר הראשון ב"רביעית קליבלנד" ואימו, ויויאן לבית הורניק היא פסנתרנית ועסקה בהוראה בקונסרבטוריון למוזיקה של ניו אינגלנד בבוסטון. אחותו, אליסה ויילרשטיין, נולדה בשנת 1982, היא צ'לנית. בתחילת דרכו השתתף ויילרשטיין ככנר במסע הופעות של תזמורת הנוער הפילהרמונית של בוסטון בפנמה ובגואטמלה. במסע קונצרטים זה ניגנה התזמורת לקהל אלפים של בני נוער שחוו לראשונה בחייהם הופעה חיה של קונצרט תזמורתי. בעקבות מסע זה החליט ויילרשטיין לעסוק במוזיקה קלאסית באופן מקצועי. הוא למד בקונסרבטוריון למוזיקה של ניו אינגלנד, ניצוח תזמורתי אצל יו וולף (Hugh Wolff), וכינור אצל לוסי צ'פמן (Lucy Chapman). בשנת 2011 השלים לימודי תואר שני כפול, בניצוח ונגינה בכינור. בשנת 2007 הוזמן ויילרשטיין על ידי המנצח גוסטאבו דודאמל (Gustavo Dudamel) לשמש ככנר ראשי בתזמורת "סימון בוליבר", הסימפונית הצעירה של ונצואלה, במסע הופעותיה באמריקה. הוא היה בכך הנגן הזר הראשון שהוזמן להתארח כנגן ראשי בתזמורת הוונצואלית. בקיץ 2009 וכן בקיץ 2010 השתתף ויילרשטיין בכיתות אמן של המנצח האמריקאי דייוויד זינמן (David Zinman) בפסטיבל המוזיקה באספן קולורדו.
בשנת 2009 זכה במקום הראשון, וכן בתואר חביב הקהל, בתחרות למנצחים צעירים של התזמורת הסימפונית של רדיו דנמרק על שם מנצחה הראשון ניקולאי מלקו (Malko Competition), והופיע בהופעת בכורה כמנצח עם התזמורת הסימפונית של גטבורג, שוודיה. בשנת 2011 הוא ניצח לראשונה על הסימפונית הצעירה של וונצואלה בקונצרט בו ניגנה צ'לו כסולנית גם אחותו, אליסה. בין השנים 2012–2015 שימש במשך שלוש שנים כעוזר המנצח הראשי בתזמורת הפילהרמונית של ניו יורק.
מנצח מבוקש

לויילרשטיין קריירה מצליחה של הופעות כמנצח אורח מבוקש על ידי תזמורות מובילות ברחבי ארצות הברית וקנדה, ותזמורות רבות נוספות ברחבי העולם. הוא אורח מבוקש בתזמורות כמו התזמורת הפילהרמונית של רדיו צרפת, הסימפונית הלאומית הדנית, הקאמרית של ברמן גרמניה, הפילהרמונית המלכותית של ליברפול, הפילהרמונית של אוסלו, הפילהרמונית של ניו יורק וכן התזמורות הסימפוניות של מילווקי, בולטימור, ודטרויט. בעונת 2015–2016 הוא ניצח בקונצרטים עם התזמורות הסימפוניות של מילווקי, סן דייגו, מלבורן, הפילהרמונית של קלגרי, תזמורת פילהרמוניה הלונדונית, הסימפונית של רדיו שטוטגרט, תזמורת רשות השידור הבריטית וכן עם התזמורת הסימפונית של לאהטי.
בעונת 2017–2018 ניצח ויילרשטיין לראשונה על התזמורת הסימפונית של במברג, גרמניה, על הפילהרמונית של ה-BBC, על התזמורת הקאמרית המשובחת של סיינט-פול, מינסוטה ארצות הברית, ועל הסימפונית של מערב אוסטרליה. כמו כן הוא חזר בעונה זו לנצח במילווקי, ונקובר, מלבורן, אוסלו, ליברפול, פריס, ברמן ועוד.
בעונת הקונצרטים של 2018–2019 ניצח לראשונה על אופרה, כשביצע יחד עם התזמורת הקאמרית של לוזאן את "כך עושות כולן" מאת מוצרט. עוד בעונה זו הוזמן לנצח על תזמורת מוצרטאום בזלצבורג, וכן על הפילהרמוניות של הולנד, אוסלו, הבי.בי.סי, וליברפול, על התזמורות הסימפוניות של סינסינטי, ניו-ג'רזי, פלורידה, צפון קרולינה ועוד.
בעונת הקונצרטים 2019–2020 ניצח ויילרשטיין בהופעות בכורה על התזמורת הקאמרית של אירופה, תזמורת הבי.בי.סי של ויילס, והקאמרית של מינכן. כמו כן הוא שב בעונה זו והופיע עם הפילהרמונית של רדיו צרפת, תזמורת טונהלה (Tonhalle) מציריך, הסימפונית של רדיו פינלנד, הפילהרמונית המלכותית של סטוקהולם והפילהרמונית של לונדון.
מנהל אמנותי בלוזאן

משנת 2016 הוא מכהן כמנהל האומנותי של התזמורת הקאמרית של לוזאן, שווייץ. החוזה עמו הוארך גם לעונת 2020–2021. בעונת 2019–2020 הוביל סיור קונצרטים של הקאמרית של לוזאן בגרמניה. במהלך כהונתו של ויילרשטיין בלוזאן התבסס והתחזק מעמדה של התזמורת בקרב התזמורות הקאמריות המובילות באירופה. הוא הרחיב בצורה ניכרת את הרפרטואר של התזמורת והוביל איתה סדרת הקלטות מיצירות איגור סטרבינסקי שזכו לשבחים ולביקורות מצוינות. התזמורת תחת ניהולו האומנותי של ויילרשטיין הופיעה ברחבי אירופה יחד עם סולנים כמו הטנור הפרואני חואן דייגו פלורס, הפסנתרן הצרפתי לוקאס דבארג (Lucas Debargue) ונגן האבוב הגרמני אלברכט מאייר.
כמנהל אומנותי, נודע ויילרשטיין במחויבותו לרפרטואר המשלב יצירות קלאסיות עם יצירות בנות זמננו, ובחתירתו להציג לקהל בכל קונצרט מלחינים שטרם זכו לפרסום רב. כמנצח הוא זוכה לשבחים רבים בזכות פרשנותו הרהוטה וגישתו המלהיבה. והודות לתובנותיו המעמיקות בניתוח יצירות מכל התקופות, החל ממלחיני הרנסאנס, כגון גזואלדו, ועד למלחינים מודרניים כמו כריסטופר רוז (Christopher Rouse) האמריקאי.
פעילות חינוכית

ויילרשטיין פועל רבות בתחום החינוך למוזיקה קלאסית והיה מעורב במיזם קונצרטים לנוער כבר בימיו כעוזר מנצח בפילהרמונית של ניו-יורק. כמו כן שימש ככנר ראשי בהרכב הקאמרי "אנסמבל דיסקברי" (DiscoveryEnsemble) מבוסטון, שפעולתו מתמקדת בהופעה בפני תלמידי בתי ספר. בתפקידו כמנהל האמנותי בלוזאן מעודד ויילרשטיין חינוך נוער ואף משתתף בסדרת קונצרטים לילדים ולמשפחות. באוגוסט 2018 הוא ניצח על תוכנית מיוחדת, במסגרת סדרת הפרומס (Proms) של הבי.בי.בי.סי, שנקראה "קולה של תזמורת" (The Sound of an Orchestra). קונצרטים אלה, שנערכו כמחווה למורשתו החינוכית של ליאונרד ברנשטיין והופעותיו הטלוויזיוניות בניו-יורק, תוארו על ידי המבקרים כ"מסע מוזיקלי מרגש בעקבות מוזיקה תזמורתית בת שלוש מאות שנים".
ויילרשטיין כותב ומגיש פודקאסט פופולרי ביותר על מוזיקה קלאסית בשם "סטיקי נואטס" (Sticky Notes), אשר לו למעלה ממאה פרקים ולמעלה ממיליון הורדות של עוקבים ומאזינים ביותר ממאה וחמישים מדינות. באמצעות הפודקאסט מקדם ויילרשטיין תקשורת בלתי אמצעית בין הקהל למוזיקאים המבצעים, ומעודד שיח ער על מגוון נושאים הקשורים במוזיקה קלאסית ובחוויית הקונצרט החי.
הערות שוליים

↑  Rick Schultz, Conductor Joshua Weilerstein to debut with Los Angeles Chamber Orchestra, אתר jewishjournal.com, ‏April  2015
1 2  Blair Sanderson, Joshua Weilerstein Bipgraphy, באתר allmusic.com
1 2 3 4 5 6 7  Joshua Weilerstein Conductor, Artistic Director, Orchestre de Chambre de Lausanne, באתר intermusica.co.uk
1 2  Joshua Weilerstein Conductor, באתר התזמורת הפילהרמונית של לוס אנג'לס laphil.com
↑  Joshua Weilerstein, באתר concertgebouworkest.nl
1 2  Biography, באתר הפילהרמונית של ניו יורק nyphil.org
1 2 3  A Born Communicator, באתר /joshuaweilerstein.com
1 2  Joshua Weilersein Artistic Director, באתר התזמורת הקאמרית של לוזאן ocl.ch
↑  Oliver Condy, An interview with conductor Joshua Weilerstein, באתר classical-music.com, ‏August 2018 (ארכיון)
| --- | --- |
בקרת זהויות :  GND: 1103155725  LCCN: no2015056904  MusicBrainz: e65ea759-f53c-4fd6-a32a-58a89f82cdbd  VIAF: 33146575018738152739   WorldCat (עם VIAF): 33146575018738152739
אוריביה

| --- | --- |
דגל אוריביהדגל אוריביה

 מדינה:  קולומביה קולומביה
 מחוז:  לה גואחירה
 תאריך ייסוד:  1 במרץ 1935 
 שטח:  7,905 קמ"ר
 גובה:  71 מטרים
 אוכלוסייה:  ‏
  ‑ בעיר:  117,674 (2005)
 קואורדינטות:  11°42′50″N 72°15′57″W﻿ / ﻿11.713888888889°N 72.265833333333°W﻿ / 11.713888888889; -72.265833333333 
 http://www.uribia-laguajira.gov.co/Paginas/default.aspx
  מפת מיקום  מפה מפורטת   (למפת קולומביה מוגדלת) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט אוריביה(למפת קולומביה רגילה) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט אוריביה(למפת לה גואחירה רגילה) ריואצ'ה מאיקאו מנאורה ססאר ונצואלה מפרץ ונצואלה  הים הקריבי מ ג ד ל נ ה אוריביה(למפת לה גואחירה מוגדלת) ריואצ'ה מאיקאו מנאורה ססאר ונצואלה מפרץ ונצואלה  הים הקריבי מ ג ד ל נ ה אוריביה  he tabBackground:;tabBorder:#aaa;defaultTab:0;
 
אוריביה (בספרדית: Uribia) היא העיר החדשה ביותר במחוז לה גואחירה שבקולומביה. מספר התושבים הוערך ב-2019 בכ-198,000 תושבים.
באזור פעלו בתחילת המאה ה-20 כנסיות ובתי יתומים. העיר עצמה נוסדה רשמית ב-1 במרץ 1935.
גאוגרפיה ואקלים

שטח העיר אוריביה מכסה את רוב השטח הצפוני של חצי האי לה-גואחירה (החלק הצפוני ביותר ביבשת). אוריביה גובלת בצפון ובמערב בים הקריבי המקיף את רוב העיר. ממזרח לאוריביה יש גבול קצר עם ונצואלה. מדרום היא גובלת בעיר מייקאו ובדרום מערב העיר ריוחאצ'ה.
לאוריביה יש אקלים צחיח (לפי שיטת קפן) בגלל הטמפרטורות החמות ביותר שלה. ממוצע הטמפרטורות ברוב ימי השנה הוא כ-30 מעלות צלזיוס. כמות המשקעים השנתית הממוצעת היא כ-360 מילימטרים (14 אינץ').
גדיש

ערך זה עוסק במושב בישראל. אם התכוונתם למשמעות אחרת, ראו .
| --- | --- |
בית הכנסת בגדישבית הכנסת בגדיש
מדינה: ישראל ישראל
מחוז: הצפון
מועצה אזורית: הגלבוע
גובה ממוצע: ‎66 מטר
תאריך ייסוד: 1956
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 407 תושבים
    - שינוי בגודל האוכלוסייה: ‎-1.7% בשנה
 מפת מיקום  מפה דינמית   (למפת הכרמל מוגדלת) גדיש(למפת הכרמל רגילה) גדיש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גדיש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גדיש32°33′32″N 35°14′41″E﻿ / ﻿32.5589013237482°N 35.2447977526787°E﻿ / 32.5589013237482; 35.2447977526787  heמפת היישובים של מועצה אזורית הגלבוע (in English: Gilboa Regional Council) באדום - גדיש בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

גָּדִישׁ הוא מושב בגוש יישובי אומן, שמהווה את אחד משלושת גושי היישובים  בחבל תענך שבדרום עמק יזרעאל המשתייך למועצה אזורית הגלבוע.
היישוב הוקם על ידי עולים ממרוקו בשנת 1956 במטרה ליישב את חבל תענך.
שמו של היישוב סמלי, מעולם החקלאות, הגדיש הוא ערימת תבואה.
ב-12 בינואר 2003 חדרו למושב מחבלים מארגון הג'יהאד האסלאמי הפלסטיני מקבטיה ורצחו את סייר הביטחון של המועצה האזורית גלבוע, אלי ביטון. לאחר מרדף של כוחות הביטחון וקרב יריות שבו נפצעו שלשה קציני משמר הגבול, המחבלים נורו למוות.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  שני הרוגים ישראלים במושב גדיש וליד ניצנה, באתר ynet, 13 בינואר 2003
| --- | --- |
בקרת זהויות :  NLI: 987007588162205171
ג'רג' מארר

| --- | --- |
אין תמונה חופשית
 לידה:  21 במרץ 1898 סצ'ני, הונגריה 
 פטירה:  24 באוגוסט 1983 (בגיל 85) ניו יורק, ארצות הברית 
 מדינה:  הונגריה 
 
ג'רג' מארר (בהונגרית: Márer György; סצ'ן, 21 במרץ 1898 – ניו יורק, 24 באוגוסט 1983) היה עיתונאי ועורך עיתון יהודי-הונגרי.